Správa o hospodárení za 1. polrok 2007

1. Úvod

	Úrad pre dohľad nad zdravotnou starostlivosťou (ďalej len „úrad“) je podľa § 19 ods. 1 písm. b) zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len „zákon č. 581/2004 Z. z.“) povinný predložiť vláde správu o hospodárení za prvý polrok kalendárneho roka do troch mesiacov po skončení kalendárneho polroka.

	Základným rámcom hospodárenia úradu v roku 2007 je rozpočet úradu, ktorý Národná rada SR schválila na svojom zasadnutí 13. decembra 2006 uznesením č. 272. Úrad v roku 2007 hospodári s príjmami úradu a s inými prostriedkami, ktorých tvorba je v súlade so zákonom č. 581/2004 Z. z. 
 
	Neoddeliteľnú súčasť správy o hospodárení úradu za 1. polrok 2007 tvoria súvaha, výkaz ziskov a strát a výkaz o plnení rozpočtu ostatných subjektov verejnej správy.

	Úrad vedie účtovníctvo v zmysle zákona č. 431/2002 Z. z. o účtovníctve v znení neskorších predpisov. Postupy účtovania a účtovná osnova sú určené opatrením Ministerstva financií SR č. 22502/2002-92 v znení neskorších predpisov. Rozpočet úradu je súčasťou rozpočtu verejnej správy a pri sledovaní plnenia rozpočtu verejnej správy sa uplatňuje rozpočtová klasifikácia v zmysle § 4 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov, podľa ktorej sa jednotne určujú a triedia príjmy a výdavky rozpočtu verejnej správy. Z tohto dôvodu úrad sleduje príjmy a výdavky podľa opatrenia Ministerstva financií SR č. MF/010175/2004-42, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie.

	Účtovná závierka úradu podlieha auditu. Audítora na návrh správnej rady schválila dozorná rada. Úrad oznámil Ministerstvu zdravotníctva SR, ktorý audítor bol poverený overovaním účtovnej závierky. Audítor overil správu o hospodárení  za I. polrok 2007 a podľa názoru audítora sú údaje v správe v súlade s priebežnou účtovnou závierkou.

2. Základný štatistický prehľad o činnosti úradu v 1. polroku 2007

	Úrad bol zriadený zákonom č. 581/2004 Z. z. k 1. novembru 2004 ako právnická osoba, ktorej sa v oblasti verejného zdravotníctva zverilo vykonávanie dohľadu nad verejným zdravotným poistením a vykonávanie dohľadu nad poskytovaním zdravotnej starostlivosti.

2.1. Predseda úradu

	Predsedom úradu do 24. januára 2007 bol MUDr. Ján Gajdoš, od 25. januára bol vládou SR vymenovaný za predsedu úradu MUDr. Richard Demovič, PhD. 

2.2. Správna a dozorná rada úradu

	Vláda Slovenskej republiky v súlade s § 24 zákona č. 581/2004 Z. z. uznesením č. 1132/2004 vymenovala 5 členov správnej rady a uznesením č. 846/2005 ďalších 2 členov ako zástupcov zamestnancov. Vláda SR uznesením č. 158 dňom 28. februára 2007 odvolala všetkých členov správnej rady a dňom 1. marca vymenovala nových 7 členov správnej rady. Správna rada sa prvom polroku 2007 stretla celkom trikrát a prerokovala 28 predložených materiálov. Na svojich zasadnutiach prijala 36 uznesení.

	Národná rada Slovenskej republiky v zmysle § 26 ods. 3 zákona č. 581/2004 Z. z. uznesením č. 1376 zvolila členov dozornej rady úradu. Dozorná rada úradu je kontrolným orgánom úradu a má 5 členov. V prvom polroku 2007 zasadala celkom šesť krát. Prerokovala 31 predložených materiálov a prijala 46 uznesení.

2.3. Organizačné členenie úradu 

	Ústredie úradu má sídlo v Bratislave na  Grösslingovej ulici 5.

	Úrad zriadil 8 pobočiek, ktorých pôsobnosť sa kryje s územným členením vyšších územných celkov. Sídla pobočiek sú v Bratislave, Trnave, Trenčíne, Martine, Banskej Bystrici, Nových Zámkoch, Košiciach a Prešove. 

	Súčasťou úradu je 11 súdnolekárskych a patologickoanatomických pracovísk (ďalej len „SLaPA pracoviská“). K 1. januáru 2007 boli SLaPA pracoviská umiestnené v Bratislave (dve pracoviská), Trenčíne, Nitre, Nových Zámkoch, Žiline, Martine, Banskej Bystrici, Lučenci, Poprade, Prešove a Košiciach. K 31. máju 2007 ukončilo činnosť SLaPA pracovisko v Trenčíne.

2.4. Personálne zabezpečenie úradu a jeho vzdelanostná štruktúra

	Vzdelanostná náročnosť pri personálnom obsadení úradu vyplýva z vymedzenia pôsobnosti úradu (§§ 18 a 20 zákona č. 581/2004 Z. z.). Dohľad nad poskytovaním zdravotnej starostlivosti a nad verejným zdravotným poistením môžu vykonávať len vysokoškolsky vzdelaní zamestnanci podľa § 43 zákona č. 581/2004 Z. z. Úrad z hľadiska profesií zamestnáva najviac odborníkov - lekárov, následne inžinierov s ekonomickým zameraním a právnikov.  

	Vzdelanostná štruktúra zamestnancov úradu vo fyzických osobách k 30. 6. 2007:
Vzdelanie	Ústredie	Pobočky	SLaPA	Úrad celkom	
	Počet	%	Počet	%	Počet	%	Počet	%	
VŠ	71	59,7	91	63,2	101	42,3	263	52,4	
SŠ	44	37,0	53	36,8	95	39,7	192	38,2	
SOU, ZŠ	4	3,3	0	0,0	43	18,0	47	9,4	
Spolu	119	100,00	144	100,00	239	100,00	502	100,00	

2. 5. Oblasť verejného zdravotného poistenia

	Za obdobie I. polroka 2007 vykonal úrad v oblasti dohľadu na zdravotným poistením v zdravotných poisťovniach celkom 12 dohľadov, z toho bolo 7 dohľadov vykonaných na mieste a 5 dohľadov na diaľku. Predmetom dohľadov bol najmä proces prepoisťovania poistencov, preukazovanie minimálnej miery platobnej schopnosti a vymáhanie pohľadávok na poistnom.

	Všetkých dvanásť dohľadov je ukončených, z toho v troch prípadoch prebieha správne konanie. Jedno správne konanie prebieha na úrovni odvolacieho orgánu, pretože zdravotná poisťovňa Dôvera sa odvolala voči rozhodnutiu prvostupňového orgánu v správnom konaní - voči sankcii vo výške 200 tis. Sk navrhovanej  v súvislosti s prepoisťovaním poistencov. Dve správne konania prebiehajú na úrovni prvostupňového orgánu, kde na konci polroka plynula v zmysle § 33 ods. 2 zákona č. 71/1967 Zb. o správnom konaní zákonná lehota na možnosť dohliadanému subjektu  vyjadriť sa k rozhodnutiu, resp. navrhnúť doplnenie rozhodnutia. 

	Informácia o základných údajoch v súvislosti s výkonom dohľadu nad zdravotnými poisťovňami je spracovaná v nasledujúcej tabuľke:
Zdravotná poisťovňa	Dohľady spolu	z toho	Neukončené správne konania	Sankcie	
		na mieste	na diaľku		bez sankcií	interné opatrenia	peňažná pokuta 
(v tis. Sk)	
VšZP	1	1		1				
SZP	1	1			1			
Apollo	1	1			1			
Dôvera	4	2	2	1	2	1	300	
EZP	3	1	2		1		220 a 100	
Union	2	1	1	1		1	1 000	
Spolu	12	7	5	3	5	2	1 620	
Pozn.: Sankcia je uvedená len pri dohľadoch, kde je ukončené aj správne konanie (nezahrnuté Dôvera vo výške 200 tis. Sk).

	Do 30. júna 2007 úrad obdržal celkom 520 nových podaní, ktoré sa týkali podnetov poistencov, spravidla na porušovanie zákona č. 580/2004 Z. z. v súvislosti s prepoistením poistencov do inej zdravotnej poisťovne. Prehľad počtu prijatých podaní a porovnanie s 1. polrokom 2006:

 	I. polrok 2006	I. polrok 2007	
Počet prijatých podnetov	98	100,00	520	100,00	
z toho: ukončené podnety	19	19,39	507	97,50	
           podnety v riešení	78	79,59	6	1,15	
           stiahnuté podania	0	0,00	1	0,19	
           odložené ad acta	1	1,02	6	1,15	

	Na základe podnetov poistencov boli v súvislosti s prepoistením poistencov v zdravotných poisťovniach vykonané tri dohľady na diaľku a tri dohľady na mieste. Pre porušenie zákonom stanovených podmienok bola zdravotným poisteniam uložená peňažná pokuta v celkovej výške 1,620 tis. Sk (viď tabuľka vyššie).

	Podľa § 18 ods. 1 písm. f) zákona č. 581/2004 Z. z. je úrad styčným orgánom pre poskytovanie zdravotnej starostlivosti uhrádzanej na základe verejného zdravotného poistenia vo vzťahu k styčným orgánom členských štátov Európskej únie, Nórska, Lichtenštajnska, Islandu a Švajčiarska (ďalej len „EÚ“). Úrad zabezpečuje zúčtovanie nákladov na zdravotnú starostlivosť čerpanú poistencami slovenských zdravotných poisťovní v EÚ a poistencami EÚ v Slovenskej republike. Agendu úrad prevzal od Všeobecnej zdravotnej poisťovne k 1. januáru 2005. V porovnaní s rovnakým obdobím roka 2005 vzrástol počet formulárov E125SK o 49% a výška predpisu pohľadávok o 89%. Počet formulárov E125EU vzrástol o 41% a predpis záväzkov vzrástol o 6,5%. Formuláre E127SK boli po prvý krát spracovávané až v 2. polroku 2007, pretože priemerné náklady za Slovenskú republiku za rok 2004 boli uverejnené v Úradnom vestníku EÚ C 146/2006 dňa 22. 6. 2007. Rovnaká situácia bola v roku 2006 aj v oblasti formulárov E127EU u veriteľov Slovenskej republiky a z týchto dôvodov sa pri formulároch E127 neuvádza predchádzajúce obobie. Z formulárov E127EU tvorili 99,8% záväzky Slovenskej republiky voči Českej republike za rok 2005 za poberateľov dôchodkov zo sociálneho poistenia v Slovenskej republike a nezaopatrených rodinných príslušníkov týchto dôchodcov alebo pracovníkov, ktorí mali bydlisko v Českej republike.
Druh formulárov	Počet spracovaných formulárov 
	Celková hodnota	Počet členských štátov EÚ, voči ktorým úrad uplatnil pohľadávky na refundáciu nákladov	Najväčší dlžníci SR	
E125SK	32 152	78,6 mil. Sk	23	Česká republika
Maďarská republika
Rakúska republika	
E127SK	3 247	26,3 mil. Sk	13	Česká republika
Spolková republika Nemecko
Maďarská republika	
Spolu	35 399	104,9			

Druh formulárov	Počet spracovaných formulárov	Celková hodnota	Počet členských štátov EÚ, ktoré si uplatnili voči úradu pohľadávky na refundáciu nákladov	Najväčší veritelia SR	
E125EU	9847	127,3 mil. Sk	23	Česká republika
Spolková republika Nemecko
Rakúska republika	
E127EU	893	19,8 mil Sk	3	Česká republika
Rakúska republika
Slovinsko	
Spolu	10 740	147,1 mil Sk			

Úrad podľa § 18 ods. 1 písm. e) zákona 581/2004 Z. z. plní záväzky štátu v oblasti zdravotníctva vyplývajúce z medzinárodných zmlúv. Ide o úhradu nákladov na neodkladnú zdravotnú starostlivosť poskytnutú štátnym občanom krajín, s ktorými má Slovenská republika uzatvorené dohody v oblasti bezplatného poskytovania neodkladnej zdravotnej starostlivosti. V prvom polroku 2007 mala Slovenská republika takého dohody s Republikou Srbska, Jordánskom a Angolou. Úrad v sledovanom období uhradil Všeobecnej zdravotnej poisťovni, a. s. dva prípady (v prvom polroku 2006 tri prípady) poskytnutia neodkladnej zdravotnej starostlivosti pre štátnych občanov zmluvných štátov v celkovej hodnote 147 957,55 Sk. Oba prípady sa týkali čerpania zdravotnej starostlivosti štátnych občanov Republiky Srbska. V porovnaní s rovnakým obdobím minulého roka úrad vynaložil na plnenie záväzkov štátu z medzinárodných zmlúv o 128 775,75 Sk viac z dôvodu finančne náročnej zdravotnej starostlivosti poskytnutej v jednom z uvedených prípadov.

Úrad podľa § 18 ods. 1 písm. a) zákona 581/2004 Z. z. vydáva rozhodnutia v správnom konaní platobným výmerom o pohľadávkach na poistnom na zdravotné poistenie a o pohľadávkach na preddavkoch na poistné na verejné zdravotné poistenie. Za prvý polrok 2007 eviduje 7.005 prvostupňových správnych konaní vo veci vydania platobného výmeru o pohľadávkach na poistnom na základe návrhov podaných zdravotnými poisťovňami.

prvostupňové konania 
vo veci vydania PV	počet konaní	%  z celkového počtu konaní	% z vydaných PV	
celkový počet správnych konaní	7 005	100,0	–	
vydané rozhodnutia	5 816	83,0	100,0	
rozhodnutia, ktoré nadobudli právoplatnosť	3 942	56,3	67,8	
rozhodnutia, ktoré nenadobudli právoplatnosť	1 761	25,1	30,3	
rozklady podané účastníkmi konania	98	1,4	1,7	
rozhodnutia vydané v rámci autoremedúry	15	0,2	0,2	
zastavenie konania	498	7,1	–	
v konaní	691	9,9	–	

Celkové finančné vyčíslenie prvostupňových správnych konaní pri vydávaní PV podľa istiny a úrokov, resp. poplatkov z omeškania:
	uplatnené v návrhoch na PV       v Sk	priznané právoplatnými PV v Sk	
celková suma	235 276 540	125 711 286	
z toho istina (nezaplatené poistné, resp. preddavky na poistné)	126 214 827 	74 630 684	
úroky z omeškania	    2 218 192 	1 335 285	
poplatky z omeškania	106 843 431	49 745 317	

	Úrad eviduje v prvom polroku 2007 celkom 95 druhostupňových správnych konaní vo veci vydania platobného výmeru o pohľadávkach na poistnom odstúpených pobočkami ústrediu úradu. 

	Podľa § 84 zákona 581/2004 Z. z. úrad dokončuje právoplatne neskončené správne konania zdravotných poisťovní do ich transformácie na akciové spoločnosti. Prehľad dokončovaných správnych konaní od 1. 1. 2007 do 30. 6. 2007:
Konania postúpené podľa § 84 zákona č. 581/2004 Z. z.	počet konaní	
celkový počet postúpených správnych konaní za 1. polrok 2007	134	
počet konaní v riešení (celkom)	555	
vrátenie spisov poisťovni z titulu, že úrad nemá pôsobnosť konať	8	
počet vydaných druhostupňových rozhodnutí	48	

	Finančné vyjadrenie postúpených správnych konaní, v ktorých úrad koná:
	suma v Sk	
výška uplatnenej istiny	10 639 993	
výška poplatku z omeškania 0,1%	13 620 861	
výška poplatku z omeškania 0,2%	25 267 677	
celkom uplatnené	49 528 531	

Úrad podľa § 18 ods. 1 písm. a) zákona 581/2004 Z. z. vydáva rozhodnutia o uložení pokuty poistencom a platiteľom poistného za porušenie alebo nesplnenie povinnosti ustanovených príslušnými právnymi predpismi. Prehľad správnych konaní v oblasti ukladania pokút od 1. 1. 2007 do 30. 6. 2007:

prvostupňové konania vo veci uloženia pokuty	počet konaní	% z vydaných rozhodnutí	
vydané rozhodnutia	6.973	100,0	
rozhodnutia, ktoré nadobudli právoplatnosť	6.775	97,2	
rozhodnutia, ktoré nenadobudli právoplatnosť	102	1,4	
rozklady podané účastníkmi konania	56	0,8	
rozhodnutia vydané v rámci autoremedúry	27	0,4	
zastavenie konania	6	0,1	
povolená/nepovolená obnova konania	7	0,1	

	Úrad eviduje za obdobie od 01.01.2007 do 30.06.2007 celkom 106 druhostupňových správnych konaní vo veci vydania rozhodnutia o uložení pokuty odstúpených pobočkami úradu. 

	Úrad eviduje za I. polrok 2007 celkom 3 000 právoplatných rozhodnutí vo veci uloženia pokuty poskytovateľom zdravotnej starostlivosti, zdravotným poisťovniam, poistencom a platiteľom poistného za porušenie povinností stanovených príslušným právnym predpisom v celkovej výške 18 483 tis. Sk. V prvom polroku 2007 boli uhradené pokuty v sume 12 463 tis. Sk. Neuhradené pokuty úrad eviduje vo výške 17 283 tis. Sk.

	V rámci agendy uplatňovania pohľadávok úrad prihlásil do konkurzného konania celkom 12 pohľadávok v celkovej výške 39 900 Sk. V prípade 3 pohľadávok došlo k zamietnutiu návrhu na vyhlásenie konkurzu pre nedostatok majetku, čo bolo dôvodom na odpísanie pohľadávky z účtovníctva v sume 3 000 Sk. Celkom 3 pohľadávky v sume 7.200 Sk boli prihlásené do likvidácie.

	Úrad eviduje za prvý polrok 2007 celkom 10 dohôd o splátkach vo výške 924 000 Sk. Bola uzavretá 1 dohoda o odklade platenia v sume 1 000 Sk. V sledovanom období úrad uzavrel po udelení predchádzajúceho súhlasu Ministerstva financií SR celkom 10 dohôd o odpustení dlhu v celkovej výške 28 500 Sk.

	Úrad zaslal v sledovanom období dlžníkom v prípadoch splatných pohľadávok, ktoré neboli dobrovoľne uhradené, celkom 1 489 písomných výziev na úhradu s určením dodatočnej lehoty na úhradu pohľadávky (právoplatne uloženej pokuty).

2. 6. Oblasť dohľadu nad poskytovaním zdravotnej starostlivosti

	Úrad v oblasti dohľadu nad zdravotnou starostlivosťou prijal v prvom polroku 2007 celkovo 655 podaní, z toho 526,5 (80,4%) bolo ukončených a 128,5 (19,6%) ostáva v riešení.

Prehľad počtu prijatých podaní v prvom polroku 2007 a prvom polroku 2006:

	2006	2007	
	Počet	%	Počet	%	
Počet prijatých podaní	703	100%	655	100,0	
Počet ukončených podaní	547	77,8%	526,5	80,4	
Počet podaní v riešení	156	22,2%	128,5	19,6	

	Prehľad opodstatnenosti podaní:

	Počet	%	
Podania celkom	655		
z toho ukončené ako:
opodstatnené	74	20,2	
neopodstatnené	291,5	79,8	

	Z celkového počtu 655 podaní prijatých v prvom polroku v roku 2007 bolo 17 (2,6%) sťažností podľa zákona 152/1998 Z. z. a 638 (97,4%) podnetov podľa zákona č. 581/2004 Z. z.

	Zo  17 doručených sťažností bolo 17 ukončených, z toho 16 sťažností (94,1%) odstúpených na priame vybavenie inému orgánu (VÚC, SLK, riaditeľom zdravotníckych zariadení, Sociálnej poisťovni) (viď. tab.č.3) a 1 sťažnosť bola riešená v súvislosti s poskytovaním zdravotnej starostlivosti a ukončená ako neopodstatnená.

	Prehľad sťažností odstúpených mimo kompetencie ÚDZS:

Sťažnosti	Počet	%	
Odstúpené mimo kompetencie ÚDZS	16	94,1	
- samosprávnym krajom	6,5	40,6	
- riaditeľom zdravotníckych zariadení	2	12,5	
- stavovským organizáciám	3,5	21,9	
- iným (zdrav. poisťovne, soc. poisťovňa, ministerstvá a iné)	4	25,0	

	Z celkového počtu 17 prijatých sťažností v prvom polroku 2007 riešili pobočky 13 (76,5%) sťažností, z toho najvyšší podiel sťažností mali pobočky Nové Zámky – 5 (29,4%), Banská Bystrica – 3 (17,6%) a Martin – 3 (17,6%).

	Zo 638 doručených podnetov v prvom polroku 2007 bolo 509,5 (79,9%) ukončených a 128,5 ( 20,1%) ostáva v riešení.

	Z 509,5 ukončených podnetov bolo 364,5 podnetov riešených v súvislosti so správnym poskytovaním zdravotnej starostlivosti, z toho bolo ukončených 74 (20,3%) ako opodstatnených a 290,5 (79,7%) ako neopodstatnených. Z ostatných 145 ukončených podnetov bolo 35,5 (7%) podnetov odložených ad acta, 3 (0,6%) podnety boli stiahnuté pisateľom, 105,5 (20,7%) podnetov bolo odstúpených mimo kompetencie ÚDZS a 1 (0,2%) podnet bol odstúpený v rámci úradu na inú sekciu.

	Prehľad odstúpených podnetov v prvom polroku 2007:

Odstúpené podnety	Počet	%	
Odstúpené mimo kompetencie ÚDZS	105,5	100,0	
- samosprávnym krajom	47,5	45,0	
- riaditeľom zdravotníckych zariadení	17	16,1	
- stavovským organizáciám	10	9,5	
- iným (zdrav. poisťovne, soc. poisťovňa, min. a iné)	31	29,4	

	V štruktúre predmetu podnetov a sťažností občanov v prvom polroku 2007 prevládali najmä nespokojnosť s postupom pri liečbe 309 (47,2%). V súvislosti s úmrtím bolo 195 (29,8%) podnetov, čo je o takmer 13% viac ako za rovnaké obdobie roku 2006. Na neetický prístup zdravotníckeho pracovníka k pacientovi bolo 34 (5,2%) podnetov.

V prvom polroku 2007 ÚDZS vykonal v zmysle zákona č. 581/2007 Z. z. 389 dohľadov na mieste, z toho 302 (77,6%) bolo ukončených. Z ukončených 65 (21,6%)  podnetov bolo kvalifikované ako opodstatnené a 237 (78,4%) podnetov ako neopodstatnené.

	Úrad do 30. 6. 2007 v oblasti zdravotnej starostlivosti uložil:
-	7 návrhov sankčných opatrení na VÚC,
-	52 pokút priamo poskytovateľovi zdravotnej starostlivosti, celková suma navrhovaných  pokút bola vo výške 9.260 tis. Sk, (pozn. správne konanie nie je u všetkých prípadov k 30.6.2007 ukončené)
-	9 návrhov na nápravné opatrenia,
-	5 trestných oznámení, pričom v 4 prípadoch oznámení orgánom činným v trestnom konaní išlo o prešetrované prípady v súvislosti so správnym poskytovaním zdravotnej starostlivosti, v jednom prípade o nesúlad klinickej a pitevnej diagnózy a dôvodu nejasných okolností úmrtia. 

	Úrad zabezpečoval v súlade so štatútom odbornej komisie predsedu úradu činnosť odbornej komisie. Odborná komisia predsedu úradu prerokovala za prvý polrok 2007 16 prípadov v  súvislosti so šetrením správne poskytnutej zdravotnej starostlivosti v súlade s § 4 ods. 3 zákona č.576/2004 Z. z., z toho 1 prípad bol nesúlad  medzi pitevným nálezom a klinickou diagnózou.

Vyhodnotenie opodstatnenosti a neopodstatnenosti prípadov riešených v odbornej komisii:

Počet prípadov 	Opodstatnené	Neopodstatnené	Neukončené	
16	8	6	2	

	Úrad v súvislosti s riešením problematiky bezpečnosti a ochrany práva pacientov sa aktívne zúčastnil na medzinárodnej konferencii krajín V4 „Cezhraničná spolupráca v oblasti poskytovania zdravotnej starostlivosti – výzvy a perspektívy“ a v rámci štyroch celoslovenských odborných konferencií zameraných na ošetrovateľskú a opatrovateľskú starostlivosť prezentoval činnosť úradu. 

	V rámci poradenskej a konzultačnej činnosti úrad vybavil do 30. 6. 2007:
-	1 138 telefonických hovorov,
-	45 písomných podaní,
-	159 elektronických podaní.

	Otázky od občanov sa týkali najmä zdravotnej dokumentácie (nahliadanie, odovzdávanie – možnosti, úhrada), nespokojnosti s poskytnutou zdravotnou starostlivosťou (ako postupovať ), vyberania poplatkov (najmä za rôzne potvrdenia), zdravotných poisťovní (prepoistenie občanov).

2. 7. Činnosť SLaPA pracovísk

	V Slovenskej republike od 1. 6. 2007 úrad realizoval zmenu v sieti SLaPA pracovísk. Počet pracovísk klesol z 12 pracovísk na 11 ukončením činnosti patologickoanatomického pracoviska v Trenčíne z dôvodu personálnej insuficiencie na základe uznesenia správnej rady úradu č. 11/2007 zo dňa 20.3. 2007 a rozhodnutia predsedu úradu o organizačnej zmene č. 12602/2007/976 zo dňa 13.4.2007.

	Za prvý polrok 2007 bolo vykonaných na SLaPA pracoviskách úradu spolu 4 346 pitiev. Porovnanie počtu pitiev s 1. polrokom 2006:

Pitvy	1. polrok 2006	1. polrok 2007 	
	počet	%	počet	%	
Patologickoanatomické	1 658	35,8	1 558	35,8	
Súdnolekárske	2 229	48,2	2 069	47,6	
Súdne	742	16,0	719	16,6	
Spolu	4 629	100,0	4 346	100,0	

	Na histologických úsekoch SLaPA pracovísk bolo spolu pripravených 45 203 bločkov a z nich 45 650 histologických preparátov potrebných pre morfologickú diagnostiku ochorení u zomrelých. 

	SLaPA pracoviská vykonali:
-	1 605 histochemických vyšetrení,
-	157 imunohistochemických vyšetrení, 
-	3 617 sérologických vyšetrení krvi u mŕtvych, 
-	721 sérologických vyšetrení iných biologických materiálov.

	Na toxikologických úsekoch SLaPa pracovísk bolo celkovo vykonaných 81 730 toxikologických vyšetrení. Počet toxikologických vyšetrení u mŕtvych a živých (vyšetrenia na alkohol v krvi a dôkaz prítomnosti drog) a porovnanie s 1. polrokom 2006:

Toxikologické vyšetrenia 	1. polrok 2006	1. polrok 2007 	
	počet	%	počet	%	
u mŕtvych	55 809	67,2	56 505	69,1	
u živých	27 255	32,8	25 225	30,9	
Spolu	83 064	100,0	81 730	100,0	

	Úrad v súvislosti s výkonom prehliadky mŕtvych tiel v rámci výkonu dohľadu na mieste vydal pre prehliadajúcich lekárov 91 nových poverení na výkon prehliadky mŕtveho tela a  zároveň vykonal odborné školenia pre prehliadajúcich lekárov. 

	Zamestnanec úradu je predsedom pracovnej skupiny pre kľúčový indikátor úmrtnosť a úmrtia súvisiace s drogami Národného monitorovacieho centra pre drogy pri Úrade vlády. Úrad súčasne spolupracuje s Európskym monitorovacím centrom pre drogy a drogové závislosti (EMCDDA) a podieľa sa na dvoch projektoch realizovaných v SR.

	V popredí záujmu úradu je v najbližšom období naďalej skvalitňovať prácu na SLaPA pracoviskách, zabezpečiť modernizáciu priestorov a prístrojového vybavenia existujúcich pracovísk, ktoré boli na pokraji záujmu zdravotníckych zariadení tak, aby vyhovovali normám Európskej únie.

2. 8. Oblasť dohľadu nad nákupom zdravotnej starostlivosti

	Poskytnutá zdravotná starostlivosť je uhrádzaná z prostriedkov verejného zdravotného poistenia na základe uzatvorených zmlúv medzi zdravotnými poisťovňami s poskytovateľmi zdravotnej starostlivosti pre jednotlivé formy zdravotnej starostlivosti v rozsahu určenom zákonom a v cenách dohodnutých v súlade s cenovým opatrením Ministerstva zdravotníctva SR. Predmetom zmlúv je nákup zdravotnej starostlivosti, ktorú sa zdravotné poisťovne zmluvne zaviazali uhradiť poskytovateľom zdravotnej starostlivosti po jej poskytnutí svojim poistencom. Vzťahy súvisiace s nákupom zdravotnej starostlivosti v rámci zmluvných vzťahov zdravotných poisťovní a poskytovateľov zdravotnej starostlivosti sú predmetom dohľadu úradu.

	V priebehu I. polroka 2007 úrad obdržal 329 podaní fyzických a právnických osôb týkajúcich sa nákupu zdravotnej starostlivosti, z toho 326 podnetov a 3 sťažnosti. 

Nákup zdravotnej starostlivosti – I. polrok 2007	
Počet obdržaných podaní celkom	329	100 %	
            z toho:      podnety
           sťažnosti	326
3	99,1 %
0,9 %	

	Z 329 obdržaných podaní úrad odstúpil 29 podaní (8,8%), z toho 27 podnetov (8,2%) a 2 sťažnosti (0,6%) z hľadiska vecnej príslušnosti na priame vybavenie iným inštitúciám. 

Subjekt	Počet podaní	%	
Odstúpené celkom	29	100,0	
Samosprávne kraje	10	34,5	
MZ SR	6	20,7	
Zdravotné poisťovne	5	17,2	
Iné (obvodné úrady, Úrad ver. zdravotníctva, operačné stredisko ZZS atď.)	5	17,2	
Stavovské organizácie	2	6,9	
MPSVaR	1	3,5	

	Úrad v oblasti nákupu zdravotnej starostlivosti v priebehu I. polroka 2007 priamo riešil 300 podaní, z toho 299 podnetov a 1 sťažnosť. 

Nákup zdravotnej starostlivosti – I. polrok 2007	
Počet riešených podaní celkom	300	100 %	
            z toho:      podnety
                 sťažnosti	299
1	99,7 %
0,3 %	

	Najčastejším predmetom podaní boli poplatky v zdravotníctve (70 podaní, čo predstavuje takmer štvrtinu riešených podaní), najmä poplatky za lieky, zdravotnícke pomôcky a poskytnutú zdravotnú starostlivosť. Podrobnejší prehľad podaní je v tabuľke:

Prehľad najčastejšie sa vyskytujúcich predmetov podaní
I. polrok 2007	
Počet riešených podaní celkom	
300	% z počtu riešených 
podaní 	
Poplatky	70	23,3	
Zmluvy medzi ZP a PZS	42	14,0	
Úhrada výkonov	36	12,0	
Zmluvy medzi ZP a poistencami	31	10,3	
Iné 	26	8,7	
Predpisovanie liekov	25	8,3	
Kúpeľná zdravotná starostlivosť	20	6,7	

	Z obdržaných podnetov bola výrazná väčšina riešená dohľadom na diaľku – 265 podaní  (88,3%), 19 podaní (6,3%) bolo riešených dohľadom na mieste.

Nákup zdravotnej starostlivosti – I. polrok 2007	
Počet riešených podaní celkom	300	100,0%	
     z toho:     dohľad na diaľku
                      dohľad na mieste	265
19	88,3%
6,3%	
Pozn.:  ostatné podania boli riešené iným spôsobom (uložené ad acta, priama odpoveď pisateľovi a pod.)

2. 9. Registre a zoznamy

	Podľa § 20 ods. 1 písm. e) zákona č. 581/2004 Z. z. úrad vedie nasledovné registre a zoznamy:
	Register alebo zoznam	Stav (počet) k	
		31. 12. 2006	30. 6. 2007	
1.	centrálny register poistencov SR	5 304 116	5 277 908	
2.	zoznam zdravotných poisťovní, ktoré vykonávajú verejné zdravotné poistenie	7	6	
3.	zoznam platiteľov poistného	1 126 432	1 392 216	
4.	zoznam poskytovateľov zdravotnej starostlivosti	13 145	13 108	
5.	zoznam kódov lekárov	33 991	52 524	
6.	zoznam kódov poskytovateľov zdravotnej starostlivosti	20 947	26 590	
7.	register podaných prihlášok na vznik verejného zdravotného poistenia *)	95 295	55 252	
*)  - za rok 2006 resp. prvý polrok 2007 

	Úrad v súlade so zákonmi vedie aj ďalšie zoznamy:
	Zoznam	Stav (počet) k	
		31. 12. 2006	30. 6. 2007	
1.	zoznam porušení všeobecne záväzných predpisov poistencom *)	252 477	220 077	
2.	zoznam porušení všeobecne záväzných predpisov platiteľom poistného *)	3 409 599	1 310 019	
3.	zoznam poistencov čakajúcich na poskytnutie zdravotnej starostlivosti	8 586	16 468	
4.	zoznam poistencov zaradených na dispenzarizáciu	587 719	466 799	
5.	zoznam úhrad jednotlivým poskytovateľom zdravotnej starostlivosti za poskytnutú zdravotnú starostlivosť *)	1 065 231	591 764	
6.	zoznam neuhradených úhrad jednotlivým poskytovateľom zdravotnej starostlivosti za poskytnutú zdravotnú starostlivosť *)	44 419	26 042	
7.	zoznam oznámení o prijatých prihláškach na zmenu zdravotnej poisťovne *)	773 091	134 042	
8.	zoznam osôb, ktoré počas života odmietli pitvu	180	214	
*)  - za rok 2006 resp. prvý polrok 2007 

3. Plnenie rozpočtu

Ekon.
klasif.	Názov položky	Skutočnosť
2006
(v tis. Sk)	Rozpočet 2007
(v tis. Sk)	Skutočnosť
k 30. 6. 07
(v tis. Sk)	Plnenie
rozp.
%	
Zostatok prostriedkov z predch. roka	490 694	452 862	499 146	110,2	
Príjmy	
222 003	Za porušenie predpisov	691	0	1 587	X	
221 004	Príjmy z admin.  činnosti úradu	2 997	4 000	2 652	66,3	
223 001	Príjmy z činnosti SLaPA pracovísk 	11 792	13 500	7 485	55,4	
243	Úroky z účtov	792	900	482	53,6	
312 001	Štátny rozpočet	0	28 170	0	X	
312 003	Zo zdravotných poisťovní	333 513	374 287	0	X	
	Príjmy celkom	840 479	873 719	511 352	58,5	
	
Výdavky	
610	Mzdy	142 129	158 600	69 536	43,8	
620	Odvody z miezd	48 638	55 120	23 722	43,0	
630	Tovary a služby	116 197	169 500	60 152	35,5	
642 015	Nemocenské dávky	344	600	199	33,2	
	Bežné výdavky celkom	307 308	383 820	153 609	40,0	
700	Kapitálové výdavky	34 025	100 170	18 897	18,9	
	Výdavky celkom	341 333	483 990	172 506	35,6	
Prebytok hospodárenia	499 146	389 729	338 846	86,9	
	
	Úrad hospodári podľa rozpočtu, ktorý je súčasťou rozpočtu verejnej správy. Rozpočet úradu schvaľuje dozorná rada úradu a následne Národná rada Slovenskej republiky. Rozpočet na rok 2007 schválila dozorná rada úradu 27. júla 2006 uznesením č. 123/2006,   Národná rada Slovenskej republiky 13. decembra 2006 uznesením č. 172. 

	Rozpis plnenia rozpočtu vo všetkých položkách a podpoložkách ekonomickej klasifikácie je vo výkaze FIN-OST 4-04 – Výkaz o plnení rozpočtu ostatných subjektov verejnej správy, ktorý úrad predkladá Ministerstvu financií SR a ktorý je súčasťou priebežnej správy o hospodárení za prvý polrok 2006. 

3. 1. Zostatok prostriedkov z predchádzajúceho roka

	Zostatok prostriedkov k 1. 1. 2007 sa skladá z dvoch častí. Prvou je príspevok zdravotných poisťovní na činnosť úradu na rok 2007, ktorý zdravotné poisťovne uhradili na účet úradu v októbri 2006 v sume 333 513 tis. Sk. Predpokladaný príjem v rozpočte na rok 2006 bol 355 600 tis. Sk, predpoklad bol naplnený na 93,8%. Rozdiel medzi rozpočtovaným príspevkom a skutočnosťou vo výške 22 087 tis. Sk vyplýva z dvoch dôvodov – prvým je nižší skutočný výber poistného na verejné zdravotné poistenie, ktorý tvorí základ na určenie výšky príspevku, ako bol rozpočtovaný. Druhým dôvodom je nejasná formulácia § 30 ods. 2) zákona č. 581/2004 Z. z. a neexistencia jednotnej metodiky zdravotných poisťovní na vyčíslenie základu pre výpočet príspevku.

	Druhou časťou zostatku prostriedkov k 1. 1. 2007  bol prebytok hospodárenia roka 2005 a čiastočne aj roka 2006 vo výške 165 633 tis. Sk.  Prebytok spôsobila najmä skutočnosť, že úrad v roku 2005 len začal rozvíjať svoju činnosť a postupne v priebehu roka 2005 rozširoval okruhy jednotlivých odborných činností. Podstatná časť prebytku je z nerealizovaných rozpočtových výdavkov na zavedenie informačného systému, ktorého výberové konanie nebolo uzatvorené v roku 2006, ale až začiatkom roka 2007. Úrad predpokladá časť zostatku prostriedkov použiť v roku 2007 na kapitálové výdavky, najmä budovanie informačného systému a zlepšovanie technického vybavenia SLaPA pracovísk a dočerpať v roku 2008 opäť cez kapitálové výdavky. 

3. 2. Príjmy rozpočtu

	Rozhodujúcim príjmom úradu v roku 2007 bude príspevok zdravotných poisťovní na činnosť úradu podľa § 30 zákona č. 581/2004 Z. z. Príspevok sú zdravotné poisťovne povinné poukázať na účet úradu do 20. decembra 2007 a úradom bude použitý v roku 2008. V schválenom rozpočte na rok 2007 je predpokladaný príjem príspevku v sume 374 287 tis. Sk. 

	Úrad mal v prvom polroku príjmy z pokút, ktoré udeľoval v súlade so zákonmi č. 581/2004 Z. z. a č. 580/2004 Z. z. platiteľom poistného, poistencom, poskytovateľom  zdravotnej starostlivosti a zdravotným poisťovniam. Výnosy pokút sú v zmysle uvedených zákonov príjmom štátneho rozpočtu a táto položka nebola rozpočtovaná. Prijaté pokuty úrad mesačne odvádzal na príjmový účet kapitoly Ministerstva zdravotníctva SR. V prvom polroku 2007 úrad odviedol pokuty v sume 10 871 tis. Sk. Pokuty v sume 1 587 tis. Sk prijaté v júni 2007 boli odvedené začiatkom mesiaca júl 2007.  

	V rozpočte na rok 2007 boli plánované príjmy za činnosť úradu vo výške 17 500 tis. Sk. Príjmy z činnosti SLaPA pracovísk boli predpokladané v sume 13 500 tis. Sk a príjmy z administratívnej činnosti úradu (vydávanie povolení a rozhodnutí) v sume 4 000 tis. Sk.  Príjmy rozpočtu z činnosti úradu za prvý polrok 2007 sú v sume 10 137 tis. Sk, čím je rozpočet plnený na 57,9%. Príjmy z činnosti SLaPA pracovísk  (náhrada trov súdnych pitiev nariadených podľa osobitného predpisu, poplatky za chladenie mŕtvych tiel, toxikologické vyšetrenia pre právnické a fyzické osoby, náhrada výdavkov spojených s činnosťou výučbovej základne) predstavovali 7 485 tis. Sk, t. j. 55,4% z rozpočtovaných ročných príjmov. Príjmy z administratívnej činnosti úradu boli 2 652 tis. Sk, t. j. 66,3% z rozpočtovaných ročných príjmov.

	Za sledované obdobie úrad prijal úroky z finančných prostriedkov na účtoch Štátnej pokladnice vo výške 482 tis. Sk, čo predstavuje 53,6% z rozpočtovaných príjmov.

3. 3. Výdavky úradu

	Celkové výdavky úradu na rok 2007 boli rozpočtované v čiastke 483 990 tis. Sk, za prvý polrok 2007 dosiahli výdavky 172 506 tis. Sk, čo predstavuje 35,6% rozpočtovaných výdavkov.  

	Bežné výdavky

	Mzdové výdavky boli schválené vo výške 158 600 tis. Sk, skutočné čerpanie za polrok bolo 69 536 tis. Sk, t. j. 43,8% z ročného rozpočtu na mzdy Výdavky na poistné a príspevky do poisťovní boli rozpočtované na 55 120 tis. Sk, skutočné čerpanie za prvý polrok bolo 23 722 tis. Sk, t. j. 43,0% z rozpočtu.

	Výdavky na tovary a služby boli schválené na rok 2007 vo výške 169 500 tis. Sk, skutočné výdavky za 6 mesiacov boli 60 152 tis. Sk, t. j. 35,5% rozpočtovaných. 

	Úrad mal k 1. 1. 2007 pre potrebu ústredia, pobočiek a SLaPA pracovísk prenajaté kancelárske priestory, obslužné priestory, pitevne, chladiace boxy a laboratóriá v celkovej výmere 14 845 m2 v cenovej relácii od 200 do 4 000 Sk za m2 na rok. V priebehu prvého polroka sa prenajatá plocha znížila o priestory SLaPA pracoviska Trenčín a zvýšila o rozšírenie prenájmu kancelárskych priestorov pre potreby ústredia.

	Niektoré vybrané rozhodujúce podpoložky čerpania rozpočtu na tovary a služby sú v nasledujúcej tabuľke (rozpočtované, resp. čerpané podpoložky nad 2 mil. Sk). 

Ekonom.
klasifik.	Názov položky	Výdavky v roku 2006
v tis. Sk	Rozpočet
na rok 2007
v tis. Sk	Výdavky k 30. 6. 2007
v tis. Sk	Čerpanie
v %	
631 001	Cestovné tuzemské	1 249	2 000	581	29,1	
631 002	Cestovné zahraničné	344	2 000	215	10,8	
632 001	Energie	8 438	12 300	5 503	44,7	
632 003	Poštovné, telekomunikačné služby	9 338	14 800	5 464	36,9	
633 001	Interiérové vybavenie	2 630	2 500	693	27,7	
633 002	Výpočtová technika	1 334	2 900	134	4,6	
633 015	Špeciálne stroje, prístroje	1 474	2 200	900	40,9	
633 006	Všeobecný materiál	10 074	12 300	5 376	43,7	
633 013	Softvér a licencie	4 943	5 000	1 483	29,7	
634 001	Palivo, mazivá, oleje	1 805	3 200	656	20,5	
635 002	Údržba výpočtovej techniky	2 314	2 900	1 990	68,6	
635 006	Údržba budov, priestorov a objektov	1 190	3 800	146	3,8	
636 001	Nájomné budov, priestorov a objektov	17 095	19 200	8 363	43,6	
636 002	Nájomné za prevádzkové stroje, prístroje	3 264	3 500	1 754	50,1	
637 004	Všeobecné služby	6 106	7 000	2 411	34,4	
637 005	Špeciálne služby	25 477	14 500	4 752	32,8	
637 011	Štúdie, expertízy, posudky	3	6 200	1 705	27,5	
637 014	Stravovanie	5 272	5 200	2 270	43,7	
637 027	Odmeny zamest. mimoprac. pomeru	3 431	3 300	1 850	56,1	
637 034	Zdravotníckym zariadeniam	1 371	29 000	8 084	27,9	
	Ostatné podpoložky	14 045	15 700	5 822	37,1	
630	Tovary a služby celkom	116 197	169 500	60 152	35,5	

	Polročný podiel z ročných výdavkov bol prekročený v nasledovných podpoložkách:
-	635 002 – údržba výpočtovej techniky – prekročenie spôsobila najmä údržba softvérového vybavenia centrálneho registra poistencov, ktorý mal byť už v roku 2007 nahradený novým informačným systémom;
-	637 027 – odmeny zamestnancov mimopracovného pomeru – predstavuje odmeny členov správnej a dozornej rady vyplývajúce zo zákona č. 581/2004 Z. z., prekročenie spôsobila vyššia priemerná mzda v národnom hospodárstve ako bolo pri rozpočtovaní predpokladané.

	Úpravu rozpočtu v časti výdavkov za tovary a služby úrad predpokladá realizovať v druhej polovici roka 2007. Úpravy – presuny medzi podpoložkami je oprávnená schváliť dozorná rada úradu.

Kapitálové výdavky

	V rozpočte na kapitálové výdavky je z čiastky 100 170 tis. Sk predpokladaný výdavok 65 170 tis. Sk na komplexný informačný systém úradu a 10 000 tis. Sk na súvisiacu výpočtovú techniku. V prvom polroku 2007 bolo použitých 2 843 tis. Sk na informačný systém a 3 289 tis. Sk na výpočtovú techniku. Kumulácia výdavkov na informačný systém  sa predpokladá až na druhý polrok 2007.

	Z rozpočtovaných 20 000 tis. Sk na stroje, prístroje, zariadenia a techniku bolo v prvom polroku použitých  12 313 tis. Sk. Boli použité najmä na vybavenie SLaPA pracovísk.

Ekonomická klasifikácia	Názov položky	Výdavky 
v roku 2006
(v tis. Sk)	Rozpočet 2007
(v tis. Sk)	Výdavky 
k 30. 6. 07
(v tis. Sk)	
700	Kapitálové výdavky celkom	34 025	100 170	18 897	
z toho	
711 003	Softvér -  informačný systém	2 575	65 170	2 843	
713 001	Interiérové vybavenie	152	0	0	
713 002	Výpočtová technika	9 951	10 000	3 289	
713 003	Telekomunikačná technika	561	0	183	
713 004	Prev. stroje, prístroje, zariadenia	12 202	20 000	12 313	
714 001	Osobných automobilov	8 049	0	0	
717 003	Prístavby, stav. úpravy	535	5 000	269	

4. Náklady a výnosy

	Úrad hospodári podľa rozpočtu príjmov a výdavkov, ktorý je súčasťou rozpočtu verejnej správy a preto je povinný sledovať príjmy a výdavky podľa rozpočtovej klasifikácie. Zároveň má povinnosť viesť účtovníctvo, ktoré sleduje náklady a výnosy. Výkaz súvaha a výkaz ziskov a strát k 30. 6. 2007 sú súčasťou správy o hospodárení za prvý polrok 2007 a vyjadrujú finančný vzťah k čerpaniu nákladov a výnosov, čím vzniká nesúlad pri porovnaní s výkazom FIN-OST 4-04, ktorý sleduje reálne finančné príjmy a výdavky.

	Celkové náklady úradu za prvý polrok 2007 sú 158 280 tis. Sk. Najvýznamnejším nákladom prvého polroka 2007 sú mzdové náklady vo výške 70 491 tis. Sk, čo predstavuje 44,5% z celkových nákladov. K 31. máju 2007 bola ukončená činnosť SLaPA pracoviska v Trenčíne, kde bolo k tomuto dátumu vyplatené aj zákonné odstupné. Odstupné a aj odmeny za práce vykonané mimo pracovného pomesu sa započítavajú do mzdových nákladov, avšak priemerná mzda je od týchto zložiek očistená. Priemerná mesačná mzda zamestnanca úradu v 1. polroku 2007 bola 25 318 Sk, z toho na priemerná mesačná mzda na ústredí 29 446 Sk, na pobočkách 23 954 Sk a na SLaPA pracoviskách 23 903 Sk. Na priemernú mzdu úradu vplýva vzdelanostná štruktúra definovaná v § 18 a 20 zákona č. 581/2004 Z. z. s prevahou vysokoškolsky vzdelaných zamestnancov. Úrad zamestnáva 52% vysokoškolsky vzdelaných osôb, z toho na ústredí skoro 60%, na pobočkách 63% a na SLaPA pracoviskách 42%. Druhým činiteľom ovplyvňujúcim priemernú mzdu je neatraktívnosť prác vykonávaných na SLaPA pracoviskách, ktoré sú zároveň  infekčne vysokorizikové s príslušným mzdovým zvýhodnením za prácu v sťaženom a zdraviu škodlivom pracovnom prostredí.

	Rozpočtovaný priem. počet zamestnancov
na rok 2007	Skutočný stav
k 31. 12. 06	Skutočný stav
k 30. 6. 07	Priemerný prepočítaný počet zam.	Rozpis plánu  miezd
(tis. Sk)	Skutočnosť 
k 30. 6. 07 
(tis. Sk)	Percento čerpania rozpisu	
Ústredie	122	114,2	116,9	116,6	44 160	20 664	46,8	
Pobočky	152	142,3	141,4	139,4	46 220	20 035	43,3	
SLAPA	240	204	200,9	205,9	68 220	29 792	43,7	
Spolu	514	460,5	459,2	461,9	158 600	70 491	44,4	

	Náklady na zákonné zdravotné a sociálne poistenie boli 23 406 tis. Sk, čo predstavuje 33,2% zo mzdových nákladov.

	Porovnanie niektorých významných nákladových položiek:
Účet	Náklad	V roku 2006
v tis. Sk	Z celkových nákladov	1. polrok 2007
v tis. Sk	Z celkových nákladov	
501	Spotreba materiálu	22 598	7,1%	10 160	6,4%	
502	Spotreba energie	9 112	2,8%	5 373	3,4%	
511	Opravy a udržiavanie	4 494	1,4%	3 227	2,0%	
518	Ostatné služby	56 327	17,6%	27 191	17,2%	
521	Mzdové náklady	145 503	45,5%	70 491	44,5%	
524	Zákonné poistenie	48 032	15,0%	23 406	14,8%	
549	Iné ostatné náklady	15 372	4,8%	8 232	5,2%	
551	Odpisy dlhodob. maj.	11 124	3,5%	7 000	4,4%	
	Ostatné náklady	7 524	2,4%	3 200	2,0%	
Náklady celkom	320 086		158 280		
	
	Príjmy úradu sú vymedzené zákonom č. 581/2004. Celkové výnosy úradu k 30. 6. 2007 boli 349 951 tis. Sk. Rozhodujúcim výnosom bol prevod príspevku zdravotných poisťovní na činnosť úradu na rok 2007 v sume 333 513 tis. Sk. Príspevok bol príjmom v roku 2006, v účtovníctve bol zaúčtovaný ako výnos budúceho obdobia a v januári 2007 preúčtovaný do výnosov. Ďalšími výnosmi prvého polroka 2007 boli tržby za pitvy nariadené podľa osobitného predpisu v sume 4 128 tis. Sk, náhrady na chladenie mŕtvych v sume 369 tis. Sk a za vykonané toxikologické vyšetrenia pre živých v sume 1 380 tis. Sk. Úrad uzatvoril zmluvu s Univerzitou P. J. Šafárika Košice o vytvorení výučbovej základne a na základe tejto zmluvy si vyúčtoval od Univerzity J. P. Šafárika náhrady za umožnenie výučby študentov v sume 1 135 tis. Sk. Úrad umožňuje na SLaPA pracoviskách odbery buniek a tkanív, v prvom polroku 2007 si od odberových tímov vyúčtoval náhrady výdavkov spojených s umožnením odberov vo výške 36 tis. Sk.

	Rozdelenie výnosov úradu v roku 2007 a porovnanie s rokom 2006 je v nasledujúcej tabuľke:

Účet	Výnos	Skutočnosť k 31. 12. 06
(v tis. Sk)	Skutočnosť k 30. 6. 07
(v tis. Sk)	
602	Tržby z predaja služieb
z toho:	12 807	7 048	
	- súdne pitvy	8 964	4 128	
	- chladenie	393	369	
	- toxikologické vyšetrenia	1 896	1 380	
	- výučbová základňa	1 530	1 135	
	- ostatné tržby	24	36	
623	Aktivácia nehmot. majetku	1 386	415	
644	Úroky	873	482	
645	Kurzové zisky	1 455	5 841	
649	Ostatné výnosy
z toho:	306 405	336 165	
	- príspevky ZP na činnnosť	303 413	333 513	
	- povolenia a súhlasy	439	71	
	- vydanie rozhodnutí	2 553	2 581	
	- úroky z omeškania	0	0	
Výnosy celkom	322 926	349 951	

5. Dlhodobý majetok

	Stav a rozdelenie dlhodobého majetku k 30. 6. 2007 a porovnanie s predchádzajúcimi obdobiami je v nasledujúcej tabuľke. Majetok v tabuľke je uvedený v tis. Sk a v obstarávacích cenách.

	Stav
k 30. 6. 06	Stav 
k 1. 1. 07	Prírastok/
úbytok
(+/-)	Stav
k 30. 6. 07	
Dlhodobý majetok celkom	32 238	48 868	+38 125	86 993	
z toho	
-	nehmotný	969	4 268	+21 231	25 499	
z toho	
- softvér	721	4 023	+2 120	6 143	
- nezaradený nehmotný majetok	248	245	+19  111	19 356	
-	hmotný celkom	31 269	44 600	+16 894	61 494	
z toho	
-	stavby	217	311	+161	472	
-	stroje, prístroje	12 399	27 566	+16 367	43 933	
-	dopravné prostriedky	16 007	16 007	0	16 007	
-	ostatný hmotný majetok 	228	345	0	345	
-	nezaradený hmotný majetok	2 418	371	+366	737	

	Najvýznamnejším prírastkom dlhodobého majetku úradu v 1. polroku 2007 bola dodávka prvej časti prác na komplexnom informačnom systéme – vykonanie systémovej analýzy, ktorá je evidovaná ako obstaranie nehmotného majetku.  Tento nehmotný majetok bude zaradený do používania až po kompletnej dodávke, vyúčtovaní a zaradení do používania informačného systému. 

	V hmotnom majetku úrad obstarával najmä stroje, prístroje a zariadenia pre SLaPA pracoviská (napr. 2 ks chromatografov po 3,4 mil. Sk, mikroskopy, digestory, pitevné stoly, vozíky a ďalšie prístroje) a výpočtovú techniku (servre) v súvislosti s budovaním informačného systému.

	Dlhodobý hmotný majetok úrad odpisuje rovnomerne podľa § 27 a § 29 zákona č. 595/2003 Z. z. o dani z príjmov. Zrýchlené odpisovanie majetku sa neuplatňuje.

6. Financie

	Finančné prostriedky úradu vedie úrad v zmysle § 28 ods. 9 zákona č. 581/2004 Z. z. a v súlade so zákonom č. 291/2002 Z. z. o Štátnej pokladnici na účtoch v Štátnej pokladnici. V systéme Štátnej pokladnice je úrad zaradený ako klient B.

6.1. Pokladnice

	K 1. januáru 2007 mal úrad otvorenú hotovostnú pokladnicu na ústredí, 8 hotovostných pokladníc na pobočkách a 12 hotovostných pokladníc na SLaPA pracoviskách. K 16. máju 2007 bola zrušená pokladnica na SLaPA pracovisku v Trenčíne v súvislosti s ukončením činnosti SLaPA pracoviska. Limit denného zostatku na ústredí bol stanovený na 2 000 Sk, na pobočkách 1 000 Sk. Na SLaPA pracoviskách bol limit denného zostatku 200 Sk a o tento limit sa znižoval limit príslušnej pobočky.

	Úrad má výnosom Ministerstva financií SR č. MF/012267/2007-32 platným od 1. mája 2007 stanovený denný limit zostatku peňažných prostriedkov v hotovosti vo výške 50 000 Sk a peňažné prostriedky v cudzej mene zodpovedajúcej 100 000 Sk prepočítanej kurzom vyhláseným NBS, platným v tento deň. Stanovený korunový limit zostatku bol rozdelený na 2 000 Sk v korunovej pokladnici pobočiek, na 500 Sk každej korunovej pokladnici SLaPA pracoviska a zvyšok do 50 000 Sk na limit v korunovej pokladnici ústredia.

	Celkový zostatok hotovosti vo všetkých pokladniciach k 30. júnu 2007 bol 11 539 Sk.
	
	Ústredie úradu má otvorené valutové pokladne na EUR, CZK a GPB používané na zúčtovanie zahraničných pracovných ciest. Zostatok v tejto pokladni k 30. júnu 2007 bol 0 (nula) EUR, CZK aj GPB.

	Podľa § 12 ods. 2 písm. i) zákona č. 291/2002 Z. z. o Štátnej pokladnici v znení neskorších predpisov je možné použiť peňažné prostriedky v hotovosti s výnimkami uvedenými pod písmenami a) – h) do výšky 1% ročného rozpočtu bežných výdavkov. V prvom polroku 2007 bolo v pokladniciach úradu (ústredie a pobočky) použitých v zmysle cit. zákona 1 030 863 Sk, čo predstavuje 0,27% rozpočtovaných bežných výdavkov na rok 2007 a 0,67% z čerpaných bežných výdavkov v priebehu prvého polroka 2007.

6.2. Bankové účty

	Na účtoch, ktoré má úrad otvorené v Štátnej pokladnici, evidoval k 30. júnu 2007 nasledovné zostatky:
-	bežný účet – 	34 286 171,67 Sk,
-	účet na poplatky – 	301 999 376,23 Sk,
-	zúčtovací účet – 	41 346 417,40 Sk,
-	účet pre sociálny fond – 	244 297,05 Sk,
-	účet pokút – 	2 278 734,95 Sk,
-	depozitný účet – 	17 000,00 Sk.

	Okrem účtov v Štátnej pokladnici má úrad k dispozícii 9 účtov vo VÚB, ktoré používa na dopĺňanie a odvod hotovosti z pokladníc ústredia, pobočiek a SLaPA pracovísk. Na týchto účtoch bol celkový stav k 30. 6. 2007 vo výške 281 534,18 Sk.

	Celkový zostatok na účtoch úradu k 30. 6. 2007 bol 380 453 531,48 Sk. 

7. Záväzky a pohľadávky

	Záväzky úradu k 30. 6. 2007 boli 460 797 tis. Sk. Rozdelenie záväzkov je v nasledujúcej tabuľke:
Záväzok	K 31. 12. 2006
(v tis. Sk)	K 30. 6. 2007
(v tis. Sk)	
Z obchodného styku
z toho:	281 501	420 538	
- dodávatelia	10 807	26 982	
- depozit	4	17	
- z čin. styčného orgánu	269 991	393 456	
- ostatné	699	83	
Voči zamestnancom	9 009	11 520	
Voči inštit. soc. poistenia	5 321	6 946	
Daňové	1 321	1 926	
Voči štátnemu rozpočtu	11 950	19 562	
Sociálny fond	42	305	
Záväzky celkom	309 144	460 797	

	Záväzky z obchodného styku predstavovali 420 538 tis. Sk. Nárast oproti ultimu roka 2006 spôsobil najmä nárast záväzkov z činnosti styčného orgánu. Nárast záväzkov voči dodávateľom spôsobili dve faktúry od spoločnosti PosAm prijaté koncom júna 2007 na celkovú sumu 15 287 tis. Sk za systémovú analýzu a dodanie licencií k informačného systému úradu. Záväzky voči dodávateľom boli spôsobené najmä 30-dennou splatnosťou faktúr. 

	Najväčší krátkodobý záväzok z obchodného styku súvisí s činnosťou úradu ako styčného orgánu pre poskytovanie zdravotnej starostlivosti uhrádzanej na základe verejného zdravotného poistenia vo vzťahu k styčným orgánom členských štátov EÚ. Záväzok voči členskému štátu EÚ vzniká uplatnením si úhrady za zdravotnú starostlivosť poskytnutú poistencovi slovenskej zdravotnej poisťovne v štáte EÚ. Zároveň so vznikom záväzku voči štátu EÚ vzniká pohľadávka voči príslušnej slovenskej zdravotnej poisťovni. Pohľadávka voči štátu EÚ vzniká uplatnením si úhrady za zdravotnú starostlivosť poskytnutú poistencovi príslušného štátu EÚ na území SR. Zároveň s pohľadávkou vzniká záväzok voči slovenskej zdravotnej poisťovni. Prehľad o záväzkoch súvisiacich s činnosťou styčného orgánu:

Záväzky	k 31. 12. 2005	k 31. 12. 2006	k 30. 6. 2007	
voči štátom EÚ	61 663 836,56	126 584 450,55	104 781 556,67	
voči ZP v SR	43 531 437,00	143 406 784,59	288 674 095,98	

	Úrad k 30. 6. 2007 evidoval záväzok voči štátnemu rozpočtu vo výške 19 562 tis. Sk.  Tento záväzok tvorili správoplatnené pokuty udelené úradom za priestupky v zdravotnom poistení a pri poskytovaní zdravotnej starostlivosti. V prvom polroku 2007 boli správoplatnené pokuty v sume 18 487 tis. Sk. Uhradené pokuty vo výške 10 871 tis. Sk úrad odviedol na príjmový účet kapitoly štátneho rozpočtu.
 
	Ostatné záväzky (zamestnanci, zúčtovanie odvodov z miezd, preddavky dane zo závislej činnosti) boli zúčtované záväzky z miezd za mesiac jún vo výške 20 392 tis. Sk.

	Pohľadávky úradu k 30. 6. 2007 boli 377 995 tis. Sk, rozdelenie pohľadávok je v nasledujúcej tabuľke:

Pohľadávka	K 31. 12. 2006
(v tis. Sk)	K 30. 6. 2007
(v tis. Sk)	
Z obchodného styku
z toho:	228 531	360 712	
- odberatelia	3 451	2 710	
- z čin. styčného orgánu	224 365	357 908	
- ostatné	715	95	
Poskytnuté prevádzkové preddavky	15	340	
Za udelené pokuty	11 259	17 283	
Pohľadávky celkom	239 805	377 995	

	Najväčšiu časť pohľadávok z obchodného styku predstavovali, tak ako pri záväzkoch  z obchodného styku, pohľadávky súvisiace s činnosťou úradu ako styčného orgánu. Prehľad o pohľadávkach súvisiacich s činnosťou styčného orgánu:

Pohľadávky	k 31. 12. 2005	k 31. 12. 2006	k 30. 6. 2007	
voči štátom EÚ	34 492 100,02	118 463 427,14	284 384 231,50	
voči ZP v SR	57 487 253,90	105 901 675,47	73 524 012,29	

	Pohľadávky za výkon pitvy nariadenej podľa osobitného predpisu v súlade s § 49 ods. 2 zákona č. 581/2004 Z. z. a za toxikologické vyšetrenia boli 2 710 tis. Sk. Zadávatelia súdnych pitiev uvoľňujú finančné prostriedky na úhradu svojich záväzkov zvyčajne až po uzatvorení prípadu, čo v niektorých prípadoch môže predstavovať aj niekoľko mesiacov. Aj napriek zlepšeniu v úhradách v I. polroku 2007 sa podľa rokovania s Úradom justičnej a kriminálnej polície dá do konca roka 2007 opätovne očakávať nárast pohľadávok vzhľadom k nenaplneniu rozpočtov krajských riaditeľstiev Policajného zboru v časti výdavkov za znaleckú činnosť.

	Pohľadávky súvisiace s udelenými pokutami za priestupky v zdravotnom poistení a pri poskytovaní zdravotnej starostlivosti voči poistencom, platiteľom poistného a poskytovateľom zdravotnej starostlivosti evidoval úrad k 30. 6. 2007 vo výške 17 283 tis. Sk. V prvom polroku 2007 dlžníci uhradili pokuty za 12 463 tis. Sk.

8. Záver

	Hospodárenie úradu v prvom polroku 2007 nasvedčuje, že výkony úradu, za ktoré v súlade so zákonom 581/2004 Z. z. môže vyberať poplatky a náhrady, rastú. Svedčí to  jednak o skvalitňovaní ekonomickej činnosti úradu a zároveň aj získavaní dobrého mena úradu.  V druhom polroku je predpoklad vyššieho čerpania finančných prostriedkov, a to najmä kapitálových, z dôvodu vyúčtovania a úhrad prác vykonaných na informačnom systéme úradu.